|  |  |
| --- | --- |
| 18.12.2024 | nr 30 |

**MINISTRI MÄÄRUS**

**Vanglatega seotud justiitsministri määruste muutmine**

Määrus kehtestatakse vangistusseaduse § 8 lg 1, § 24 lg 2, § 45 lg 1, § 66 lõike 11, § 71 lõike 8 ja § 94 lg 4 alusel.

**§ 1. Justiitsministri 5. septembri 2011. a määruse nr 44 „Järelevalve korraldus vanglas“ muutmine**

Justiitsministri 5. septembri 2011. a määruses nr 44 „Järelevalve korraldus vanglas“ tehakse järgmised muudatused:

**1)** paragrahvi 4 lõikes 3 asendatakse sõna „vanglaametniku“ sõnaga „vanglateenistuja“;

**2)** paragrahvi 8 lõikest 2 jäetakse välja sõna „läbiotsimise, “;

**3)** paragrahvi 10 lõike 4 teine lause sõnastatakse järgmiselt:

„Vangla direktor või tema määratud ametnik tutvub valveplaani teise osaga esimesel võimalusel.“;

**4)** paragrahvi 12 lõike 1 punkt 6 sõnastatakse järgmiselt:

„6) teha ringkäike välisvalvepiirkonnas, kusjuures ringkäik tuleb teha vähemalt iga kahe tunni järel.“;

**5)** paragrahvi 12 lõige 2 sõnastatakse järgmiselt:

„(2) Sisevalvepiirkonnas ringkäiku tehes tuleb kontrollida kambris või toas toimuvat. Üldjuhul kontrollitakse kambris või toas toimuvat visuaalselt läbi uksesilma või vaateava. Kui uksesilmast või vaateavast ei ole võimalik kambris või toas toimuvat kontrollida, avatakse kontrollimiseks toiduluuk või uks.“;

**6)** paragrahvi 14 lõiget 4 täiendatakse pärast sõna „ette“ sõnadega „loenduse tulemusest,“;

**7)** paragrahvi 20 lõiget 3 täiendatakse pärast esimest lauset lausega järgmises sõnastuses:

„Dokumenti ei võeta hoiule, kui tehniline lahendus võimaldab töötõendi registreerida vangla läbipääsukaardiks.“;

**8)** paragrahvi 20 lõige 4 sõnastatakse järgmiselt:

„(4) Sisenejale väljastatakse pääslas külastajakaart. Isikule, kes töötab või täidab alaliselt tööülesandeid selles vanglas, ja vanglateenistujale ei pea väljastama külastajakaarti.“;

**9)** paragrahvi 20 lõikes 5 asendatakse sõnad „kinnitama selle riietusel nähtavale kohale ja kandma külastajakaarti“ sõnadega „kandma seda nähtaval kohal“;

**10)** paragrahvi 20 täiendatakse §-ga 51 järgmises sõnastuses:

„(51) Vanglateenistuja võib siseneda vanglasse läbi automatiseeritud pääsla. Vangla direktor võib kehtestada nimekirja samas vanglas töötavatest või alaliselt tööülesandeid täitvatest isikutest, kes võivad läbida automatiseeritud pääslat.“;

**11)** paragrahvi 21 lõikest 5 jäetakse välja sõnad „, kui sellest on vanglat eelnevalt teavitatud kirjalikku taasesitamist võimaldavas vormis“;

**12)** paragrahvi 23 lõike 2 sissejuhatav lauseosa sõnastatakse järgmiselt:

„(2) Kui vanglasse sisenev või vanglast väljuv isik ei tööta või ei täida alaliselt tööülesandeid selles vanglas või ei ole vanglateenistuja, registreeritakse tema:“;

**13)** paragrahvi 23 täiendatakse lõigetega 21 ja 22 järgmises sõnastuses:

„(21) Vanglateenistuja või samas vanglas töötava või alaliselt tööülesandeid täitva isiku sisenemisel vanglasse registreeritakse tema kohta lõike 2 punktides 1–2 ja 4–6 nimetatud andmed, arvestades lõikes 1 toodud erisust.

(22) Isik, kelle ametikoht on salastatud ja kaetud riigisaladusega, siseneb vanglasse töötõendi alusel ning tema kohta registreeritakse lõike 2 punktides 2–6 nimetatud andmed.“;

**14)** paragrahvi 24 lõige 1 sõnastatakse järgmiselt:

„(1) Isiku vanglast väljumine registreeritakse. Kui isikule väljastati külastajakaart, võetakse see tagasi ning tagastatakse hoiule võetud dokument.“;

**15)** paragrahvi 24 lõikes 2 asendatakse sõna „kontrollitakse“ sõnaga „registreeritakse“;

**16)** paragrahvi 31 täiendatakse lõikega 11 järgmises sõnastuses:

„(11) Vanglateenistuse ametnik võib jätta läbi otsimata kinnipeetavat saatva uurimisasutuse ametniku, kui ta on veendunud, et isikul ei ole kaasas keelatud esemeid ja aineid.“;

**17)** paragrahvi 31lõike 21 teist lauset täiendatakse pärast sõna „ka“ sõnadega „lõikes 11 nimetamata“;

**18)** paragrahvi 34 lõiget 11 täiendatakse pärast sõna „täitmiseks“ sõnadega „või huvitegevuseks ja kinnipeetav ei puutu huvitegevusega seotud saatmise teekonnal kokku muude kinnipeetavatega“;

**19)** paragrahvi 373 lõikes 1 asendatakse sõnad „vangla meditsiiniosakonda“ sõnadega „tervishoiuteenuse osutajat“;

**20)** paragrahvi 374 lõige 4 sõnastatakse järgmiselt:

„(4) Kinnipeetava terviseseisundi kontrolli tulemused dokumenteeritakse vastavalt tervishoiuteenuste korraldamise seaduse § 42 lõikes 2 sätestatule. Ohjeldusmeetmele allutatud kinnipeetava terviseseisundi kontrolli tulemuse üksikasjad dokumenteeritakse lisaks vangiregistris.“;

**21)** paragrahvi 388 lõikes 8 asendatakse lauseosa „28. septembri 2018. a määruses nr 23“ lauseosaga „4. juuli 2023. a määruses nr 13“;

**22)** paragrahvi 3812 lõike 2 kolmandat lauset täiendatakse pärast sõnu „vanglateenistuse ametnikul“ sõnadega „, direktori määratud isikul, kellel on teenistuses tulirelva kandmise õigus,“;

**23)** paragrahvi 3815 lõiget 1 täiendatakse pärast sõna „relvur,“ sõnadega „teda asendav vanglateenistuse ametnik,“.

**§ 2. Justiitsministri 30. novembri 2000. a määruse nr 72 „Vangla sisekorraeeskiri” muutmine**

Justiitsministri 30. novembri 2000. a määruses nr 72 „Vangla sisekorraeeskiri” tehakse järgmised muudatused:

**1)** paragrahvi 7 täiendatakse lõikega 11 järgmises sõnastuses:

„(11) Kamber, kuhu paigutatakse isik, kes võib kahjustada oma tervist, ei pea sisaldama lõike 1 punktides 1–4 ja 6 nimetatud esemeid.“;

**2)** paragrahvi 8 lõige 4 sõnastatakse järgmiselt:

„(4) Lõikes 1 sätestatud liikumisõigust ei ole kinnipeetaval, kes viibib kartseris, eraldatud lukustatud kambris, raske distsiplinaarrikkumise korral enne distsiplinaarmenetluse lõpetamist eraldi kambris, vangla meditsiini- või tervishoiuosakonna statsionaaris, seoses kohtuistungi või menetlustoiminguga ajutiselt teises vanglas või kelle kohta on kohus või prokuratuur teinud määruse isiku täielikuks eraldamiseks teistest vahistatutest või vangistust või aresti kandvatest isikutest.

**3)** paragrahvi 8 täiendatakse lõikega 41 järgmises sõnastuses:

„(41) Kui kinnipeetav saabub vanglasse riigipühal või muul puhkepäeval, võimaldatakse talle lõikes 1 sätestatud liikumisõigus hiljemalt esimesel tööpäeval.“;

**4)** paragrahvi 31 lõiget 3 täiendatakse pärast esimest lauset lausega järgmises sõnastuses:

„Vajalike tingimuste olemasolu korral võib vangla võimaldada kokkusaamist korraga rohkem kui kahe täisealise isikuga.“;

**5)** paragrahvi 33 lõige 3 tunnistatakse kehtetuks;

**6)** paragrahvi 35 täiendatakse lõikega 11 järgmises sõnastuses:

„(11) Kui kinnipeetav või kokkusaaja taotleb kokkusaamist määruse § 31 lõikes 21 sätestatud viisil, võib vangla küsida kokkusaamise põhjust ja selgitust, miks ta vajab kokkusaamist nimetatud viisil.“;

**7)** paragrahvi 39 lõige 1 tunnistatakse kehtetuks.

*(allkirjastatud digitaalselt)*

Liisa-Ly Pakosta

Justiits- ja digiminister

*(allkirjastatud digitaalselt)*

Tõnis Saar

Kantsler